钦定古今图书集成/明伦汇编/官常典/第135卷 > 宋
## 钦定古今图书集成/明伦汇编/官常典/第135卷 > 宋

宋制，列爵、纪、勋各一十有二。食邑、食、实封皆有定制而封赠、承袭，掌于吏部《司勋》。

按《宋史职官志》“爵一十二　王，　嗣王、　郡王、　国
公、　郡公、　开国公、　开国郡公，　开国县公，　开
国侯、　开国伯，　开国子、　开国男。　皇子兄弟封
国，谓之亲王。亲王之子承嫡者为嗣王；宗室近亲承
袭特旨者封郡王，遇恩及宗室祖宗后承袭及特旨
者封国公；馀宗室近亲并封郡公。其开国公、侯、伯、子、
男皆随食邑二千户已上封公，一”千户已上封侯，七
百户已上封伯，五百户已上封子，三百户已上封男，
见任前任宰相，食邑实封共万户。

〈注〉嗣王、开国郡公、县公、后不封

勋一十二。　“上柱国、　柱国、　上护军、　护军、　上
轻车都尉、　轻车都尉、　上骑都尉、　骑都尉、　骁
骑尉、　飞骑尉、　云骑尉、　武骑尉、　骑都尉。”已上
两府，并武臣正任已上经恩加两转，文武朝官加一
转，武骑尉已上京官加一转；朝官虽未至骁骑尉，经
恩亦便加骑都尉。　官品绍兴、乾道、庆元先后修定，
王为正一品，嗣王、郡王、国公为从一“品；开国郡公为
正二品；开国县公为从二品；开国侯为从三品；开国
伯为正四品；开国子为正五品；开国男为从五品”；
食邑　一万户、　八千户、　七千户、　六千户、　五
千户、　四千户、　三千户、　二千户、　一千户、　七
百户、　五百户、　四百户、　三百户、　二百户。　宰
相、亲王、枢密使，经恩加一千户；两府、使相、节度使，七
百户；宣徽三司使，观文殿大学士以下至直学士，文
臣侍郎，武臣观察使，宗室正任以上，皇子上将军、驸
马都尉加五百户；宗室大将军以上加四百户。知制
诰、待制并文臣少卿监，武臣诸司副使、宗室副率以
上，并承制、崇班、军员等，初该恩加三百户；承制、崇班、
军员，再该恩二百户。二千户以上虽有加例，缘无定
法，亲王重臣特加有至万户者。“食实封　一千户”

八百户　、《五百户　》《四百户　》《三百户　》《二百户》《一百户　》。宰臣、亲王、枢密使，《经恩》加“四百户。” 两府、

“使相、节度、宣徽使，皇子上将军并宗室驸马都尉任
观察使已上，加三百户。观文殿学士并宗室正任已
上骑都尉，加二百户。武臣崇班宗室副率已上，加一
百户；五百户已上虽有加例，缘无定法。亲王重臣有
特加至数千户者，封爵之差。”唐制：“王食邑五千户，
郡王、国公三千户，开国郡公二千户，县公千五百户，
县侯千户，伯七百户，子五百户，男三百户。”又有食实
封者，户给缣帛，每赐爵，递加一级。唐末及五代始有
加邑、特户，而罢去实封之给，又去县公之名，封侯以
郡。宋初沿其制，文臣少监、少卿以上，武臣副率以上，
内职崇班以上有封爵，丞郎、学士、刺史、大将军、诸司
使以上有实封，但以增户数为差，不系爵级。邑过其
爵，则并进爵焉。止于郡公。每加食邑，自千户至二百
户，实封自六百户至百户。亲王重臣，或特加，有逾千
户者。

〈注〉郡公食邑有累加至万馀，实封至数千户者。

皇属特封郡公、县公或赠侯者，无“开国”字。

〈注〉亦在“开国郡公”之上。

又采《秦制》，赐爵曰“公士。”

〈注〉端拱二年，赐诸州高年一百二十七人爵“公士。”景德中，福建民有擒获强盗者，当授镇将，以远俗非所乐，并赐公士。自后率为例。

吏部司封郎中、员外郎掌官封叙赠、承袭之事。凡三
师、三公以下至升朝官褒赠祖考母妻、亲王、郡王、内
外命妇以下，保任宗属、封爵诸亲，皆因其位叙而为
之等。列爵九等：曰王，曰郡王，曰国公，曰郡公，曰县公，
曰侯，曰伯，曰子，曰男。分国三等：大国二十七，次国二
十，小国二百二十。

### 太祖建隆元年赐百官军士爵赏又以翊戴功进周诸臣官爵

按《宋史太祖本纪》，“建隆元年春正月乙巳，大赦，改元，
定有天下之号曰‘宋’。”赐内外百官军士爵赏。辛亥，论
翊戴功，以周义成军节度使、殿前都指挥使石守信
为归德军节度使、侍卫亲军马步军副都指挥使，江
宁军节度使、侍卫亲军马军都指挥使高怀德为义
成军节度使、殿前副都点检，武信军节度使、侍卫亲
军步军都指挥使张令铎为镇安军节度使，侍卫亲
军马步军都虞候；殿前都虞候王审琦为泰宁军节
度使，殿前都指挥使，虎揵右厢都虞候张光翰为江
宁军节度使，侍卫亲军马军都指挥使，龙揵右厢都
指挥使赵彦徽为武信军节度使，其馀领军者并进
爵。癸亥，以周天雄军节度使、魏王符彦卿守太师，雄
武军节度使王景守太保，太原郡王、定难军节度使、
守太傅，西平王李彝殷守太尉，荆南节度使高保融
守太傅；馀领节镇者并进爵。

### 乾德元年以上尊号宰相范质等易封益邑文武官各进阶勋爵邑

按《宋史太祖本纪》，“乾德元年冬十一月甲子，有事南郊，大赦，改元乾德。百官奉玉册上尊号曰‘应天广运
仁圣文武至德皇帝。十二月辛巳，宰相范质、王溥、魏
仁浦并特进，易封，益食邑。枢密使赵普加光禄大夫，
易功臣号，文武官僚各进阶勋爵邑’。”

乾德三年，封孟昶“秦国公。”

按《宋史太祖本纪》：“三年春正月乙酉，蜀王孟昶降。二
月甲辰，遣皇城使窦思俨迎劳孟昶。夏五月乙亥，遣
开封尹光义劳孟昶于玉津园。丙戌，见孟昶于崇元
殿，宴孟昶等于大明殿。壬辰，宴孟昶及其子弟于大
明殿。六月甲辰，以孟昶为中书令、秦国公，昶子弟诸
臣锡爵有差。庚戌，孟昶薨。秋七月壬辰，追封孟昶为”
楚王。

乾德五年春正月丁巳，赏“伐蜀功，曹彬、刘光义等进
爵有差。”

按：《宋史太祖本纪》云云。

### 开宝元年以上尊号加开封尹以下勋爵

按《宋史太祖本纪》，开宝元年“冬十一月癸卯，日南至，
有事南郊，改元开宝，大赦。宰相赵普等奉玉册宝，上
尊号曰应天广运大圣神武明道至德仁孝皇帝。十
二月甲子，行庆自开封。兴元尹、宰相、枢密使及诸道
藩侯并加勋爵。”

开宝四年，益赵普食邑，进文武勋爵。

按《宋史太祖本纪》，“四年冬十一月己未，日南至，有事
南郊，大赦。十二月丁卯，行庆，宰相赵普益食邑。己巳，
文武官递进勋爵。”

### 太宗太平兴国三年封钱俶为淮海国王

按《宋史太宗本纪》，太平兴国二年秋九月“丁巳，吴越
王遣使乞呼名，不允。三年夏四月癸未，钱俶乞罢所
封吴越国王及解天下兵马大元帅，并寝书诏不名
之命，归其兵甲，求还，不许。五月乙酉，钱俶献其两浙
诸州，凡得州十三，军一，县八十六，户五十五万六百
八十，兵一十一万五千三十六。丁亥，封钱俶为淮海”
国王。秋八月丙辰，诏“两浙发淮海王缌麻以上亲及
管内官吏赴阙。”八年冬十二月丁亥，淮海国王钱俶
三上表，乞解兵马大元帅、国王、尚书中书令、太师等
官，罢元帅名，馀不许。

### 雍熙元年冬十二月庚辰淮海国王钱俶徙封汉南国王

按：《宋史太宗本纪》云云。

雍熙四年春二月丙申，以“汉南国王钱俶为武胜军
节度使，徙封南阳国王。”甲寅，钱俶改封许王。

按：《宋史太宗本纪》云云。

### 端拱元年进封钱俶邓王

按《宋史太宗本纪》：“端拱元年春二月庚子，进封钱俶
邓王。秋八月戊寅，太师、邓王钱俶薨，追封秦国王，谥
忠懿。”

### 淳化三年封赵普魏国公

按《宋史太宗本纪》，“淳化三年春三月乙未朔，以赵普
为太师，封魏国公。秋七月己酉，太师、魏国公赵普薨，
追封真定王。”

### 真宗乾兴元年春二月甲辰制封丁谓为晋国公冯拯为魏国公曹利用为韩国公

按：《宋史真宗本纪》云云。

### 英宗治平四年神宗即位封曾公亮富弼皆为国公按宋史神宗本纪治平四年正月丁巳帝即皇帝位戊辰以曾公亮行门下侍郎兼吏部尚书进封英国

公富弼，改武宁军节度使，进封《郑国公》。

### 神宗熙宁二年夏六月丁巳录用勋臣子孙

按：《宋史神宗本纪》云云。

熙宁五年春三月戊戌，富弼以司空致仕，进封韩国
公。

按：《宋史神宗本纪》云云。

### 元丰三年改封王安石荆国公封曹佾济阳郡王

按《宋史神宗本纪》，“元丰三年秋九月乙酉，以王安石
为特进，改封荆国公，丙戌，封曹佾为济阳郡王。”
元丰五年春二月“癸酉，封董毡为武威郡王。”

按：《宋史神宗本纪》云云。

元丰八年三月戊戌，太子即皇帝位。庚申，尚书左仆
射、郇国公王珪进封岐国公。

按：《宋史哲宗本纪》云云。

### 哲宗元符三年正月己卯端王即皇帝位戊子以章惇为特进封申国公三月庚寅录赵普后夏四月乙巳录曹佾后

按：《宋史徽宗本纪》云云。

### 徽宗建中靖国元年夏六月戊申封向宗回为永阳郡王向宗良为永嘉郡王

按：《宋史徽宗本纪》云云。

### 崇宁三年夏五月己卯以复鄯廓蔡京为守司空封嘉国公

按：《宋史徽宗本纪》云云。

====大观元年春二月壬戌以向宗回为开府仪同三司====徙封安康郡王。

按：《宋史徽宗本纪》云云。

大观二年，徙封向宗回为“汉东郡王。”

按《宋史徽宗本纪》：大观二年“春正月戊寅，徙封向宗
回为汉东郡王。秋九月壬戌，贬向宗回为太子少保
致仕，癸酉，削向宗回官爵。”

大观三年冬十一月己巳，蔡京进封楚国公致仕，仍
提举《哲宗实录》，朝朔望。

按：《宋史徽宗本纪》云云。

大观四年夏六月壬辰，“复向宗回为开府仪同三司、
汉东郡王。”

按：《宋史徽宗本纪》云云。

### 政和二年冬十一月辛巳蔡京进封鲁国公

按：《宋史徽宗本纪》云云。

政和三年春正月癸酉，追封王安石为舒王，子雱为
临川伯，配飨文宣王庙。

按：《宋史徽宗本纪》云云。

政和五年春三月甲申，追论“至和”、嘉祐定策功，封韩
琦为魏郡王。

按：《宋史徽宗本纪》云云。

政和七年。夏。六月。戊午朔。以明堂成。进封蔡京为陈
鲁国公。己巳。蔡京辞两国不拜。诏官其亲属二人
按《宋史徽宗本纪》云云。

### 宣和二年春正月癸亥追封蔡确为汝南郡王

按：《宋史徽宗本纪》云云。

宣和五年。夏。五月癸亥。童贯落节钺。进封徐豫国公
按《宋史徽宗本纪》云云。

宣和七年夏六月丙午，“封童贯为《广阳郡王》。”

按：《宋史徽宗本纪》云云。

### 钦宗靖康元年春二月壬寅追封范仲淹魏国公夏四月癸丑封太师沂国公郑绅为乐平郡王

按：《宋史钦宗本纪》云云。

### 高宗建炎元年封张邦昌为同安郡王

按《宋史高宗本纪》：“建炎元年夏五月壬辰，以张邦昌
为太保、奉国军节度使、同安郡王，五日一赴都堂参
决大事。辛丑，诏张邦昌知几达变，勋在社稷，如文彦
博例，月两赴都堂。”

### 绍兴元年秋九月辛酉诏四方有建策能还两宫者实封以闻有效者赏以王爵

按：《宋史高宗本纪》云云。

绍兴二年秋七月丁卯，诏“访求累朝勋臣曹彬等三
百人子孙，以备录用。”

按：《宋史高宗本纪》云云。

绍兴六年冬十二月庚申，以安化郡王王禀死节太
原，赐其家田十顷。

按：《宋史高宗本纪》云云。

绍兴十一年冬十月癸巳，韩世忠罢为醴泉观使，封
福国公。

按：《宋史高宗本纪》云云。

绍兴十二年，封韦渊为“平乐王，秦桧累封秦、魏两国
公。”

按《宋史高宗本纪》：十二年“夏四月戊寅，封韦渊平乐
郡王。”“秋九月乙巳，加秦桧太师，封魏国公。冬十月丁
丑，以皇太后回銮推恩，进封秦桧为秦魏两国公，辞
不拜。”

绍兴十三年。春二月丙寅。封韩世忠咸安郡王
按《宋史高宗本纪》云云。

绍兴十七年。春三月乙酉。改封秦桧为益国公
按《宋史高宗本纪》云云。

绍兴二十一年秋八月壬申，韩世忠薨，诏进太师致
仕。癸酉，追封通义郡王。

按：《宋史高宗本纪》云云。

绍兴二十四年秋八月丙午，追封张俊为循王。冬十
一月戊辰，进秦熹少傅，封嘉国公。

按：《宋史高宗本纪》云云。

绍兴二十五年，进封秦桧“建康郡王。”

按《宋史高宗本纪》：二十五年冬十月“乙未，幸秦桧第
问疾。夜，桧讽右司员外郎林一飞、台谏徐哲、张扶等，
请拜熹为相。丙申，进封桧建康郡王，熹为少师，并致
仕。是夕，桧薨。冬十一月乙巳朔，追封桧申王，谥忠献，
赐神道碑额为‘决策元功精忠全德’。”

绍兴三十一年，封杨存中“同安郡王。”

按：《宋史高宗本纪》：“三十一年春二月甲寅，罢杨存中
殿前都指挥使，进太傅，为醴泉观使，封同安郡王。
绍兴三十二年，皇太子即皇帝位。秋七月癸卯，以张
浚为少傅、江淮宣抚使，封魏国公。”

按：《宋史孝宗本纪》云云。

### 孝宗隆兴元年招中原之据有州郡者许以世袭王爵

按《宋史孝宗本纪》：“隆兴元年春二月壬戌朔，用史浩
策，以布衣李信为兵部员外郎，赍蜡书间道往中原招豪杰之据有州郡者，许以王爵世袭。”

### 乾道元年夏五月庚戌以吴璘为太傅封新安郡王按宋史孝宗本纪云云

乾道二年。冬十二月壬午。追封杨存中为和王
按《宋史孝宗本纪》云云。

乾道三年夏六月甲申，追封吴璘为《信王》。

按：《宋史孝宗本纪》云云。

乾道四年夏四月己酉，追封韩世忠为蕲王。

按：《宋史孝宗本纪》云云。

乾道八年。冬十二月丙辰。追封刘光世为安成郡王
按《宋史孝宗本纪》云云。

### 淳熙二年秋九月丁未赠赵鼎为太傅还其爵邑追封丰国公

按：《宋史孝宗本纪》云云。

淳熙三年冬十二月甲午，追封吴玠为“涪王。”

按：《宋史孝宗本纪》云云。

淳熙四年，进封史浩为永国公。

按：《宋史孝宗本纪》：“淳熙四年春三月乙巳，以史浩为
少保，观文殿大学士兼侍读，进封永国公。”

淳熙十年。秋八月庚戌。以史浩为太保魏国公。致仕
按《宋史孝宗本纪》云云。

淳熙十六年，光宗即位，进封赵雄“卫国公。”

按：《宋史光宗本纪》：“十六年二月壬戌，孝宗内禅，帝即
位，夏闰五月壬戌，以赵雄为宁武军节度使，开府仪
同三司，进封卫国公。”

### 光宗绍熙元年夏五月乙卯赵雄坐所举以贿败降封益川郡公削食邑一千户

按：《宋史光宗本纪》云云。

绍熙三年，周必大降封“荥阳郡公。”

按：《宋史光宗本纪》：“绍熙三年秋七月壬申，监文思院
常良孙，坐赃配海外。益国公周必大坐缪举良孙，降
荥阳郡公。”

绍熙五年，追封史浩“会稽郡王”，进封郭师禹“永宁郡
王。”

按《宋史光宗本纪》。“五午夏五月戊辰，追封史浩为会
稽郡王”按《宁宗本纪》，五年七月皇子嘉王扩即皇
帝位。十二月戊寅，加郭师禹少师，进封永宁郡王。

### 宁宗庆元五年秋九月庚寅朔加韩𠈁胄少师封平原郡王冬十月庚申朔封郭师禹为广陵郡王按宋史宁宗本纪云云

### 嘉泰四年夏五月癸未追封岳飞为鄂王

按：《宋史宁宗本纪》云云。

### 开禧元年秋八月追封刘光世为鄜王

按：《宋史宁宗本纪》云云。

开禧二年。夏。四月庚午。追夺秦桧王爵。命礼官改谥
按《宋史宁宗本纪》云云。

### 嘉定元年春三月戊子复秦桧王爵赠谥

按：《宋史宁宗本纪》云云。

嘉定三年。夏六月己卯。加杨次山少保。封永阳郡王
按《宋史宁宗本纪》云云。

嘉定十四年秋八月乙丑，追封史浩为越王，改谥“忠
定”，配享孝宗庙。

按：《宋史宁宗本纪》云云。

### 理宗宝庆元年进封史弥远魏国公追封张九成崇国公

按《宋史理宗本纪》：宝庆元年“夏六月丁未，诏史弥远
为太师，依前右丞相兼枢密使，进封魏国公。弥远辞
免太师。秋八月壬子，张九成赠太师，追封崇国公，谥
文忠。”

宝庆三年，赠朱熹信国公。

按《宋史理宗本纪》：三年春正月己巳，诏：“朕观朱熹集
注《大学》《论语》《孟子》《中庸》，发挥圣贤蕴奥，有补治道。朕
励志讲学，缅怀典刑，可特赠熹太师，追封信国公。”

### 绍定六年封史弥远鲁国公寻进会稽郡王加郑清之食邑千户

按《宋史理宗本纪》，绍定六年春正月戊辰，史弥远加
食邑千户。冬十月丙戌，史弥远进太师、左丞相兼枢
密使、鲁国公，加食邑一千户；郑清之光禄大夫、右丞
相兼枢密使，加食邑一千户。丁亥，史弥远保宁昭信
军节度使，充醴泉观使，进封会稽郡王，仍奉朝请，加
食邑。诏：“史弥远有定策大功，勤劳王室，今以疾解政，
宜加优礼。长子宅之权户部侍郎兼崇政殿说书，次
子宇之直华文阁、枢密院副都承旨，长孙同卿直宝
章阁，次孙绍卿、良卿、会卿、晋卿并承事郎，女夫赵汝
禖军器少监，孙女夫赵崇梓官一转。”乙未，史弥远薨，
赠中书令，追封卫王，谥忠献。

### 端平三年冬十一月丙寅以乔行简为特进左丞相封肃国公

按：《宋史理宗本纪》云云。

====嘉熙三年春正月癸酉以乔行简为少傅平章军国重事封益国公====按：《宋史理宗本纪》云云。

### 淳祐二年冬十月甲寅史嵩之进封永国公

按：《宋史理宗本纪》云云。

淳祐四年，追封史弥忠郑国公，进郑清之卫国公
按《宋史理宗本纪》，“淳祐四年秋九月甲辰，史弥忠卒，
赠少师，封郑国公，赐谥文靖。冬十二月乙亥，郑清之
授少保，依旧观文殿大学士，醴泉观使兼侍读，仍奉
朝请，进封卫国公。”

淳祐七年，郑清之封“越国公。”

按：《宋史理宗本纪》：“七年春三月辛丑，以郑清之为太
傅右丞相兼枢密使，封越国公。”

淳祐九年春闰二月甲辰，以郑清之为太师、左丞相
兼枢密使，进封魏国公。

按：《宋史理宗本纪》云云。

淳祐十一年，封郑清之齐国公，寻薨，追封魏郡王
按《宋史理宗本纪》，“十一年冬十一月甲辰，郑清之乞
解机政，诏依前太傅、保宁军节度使，充醴泉观使，封
齐国公，仍奉朝请。庚戌，太师郑清之薨，赠尚书令，追
封魏郡王，谥忠定。”

### 宝祐五年封赵葵卫国公

按：《宋书理宗本纪》：宝祐五年“春正月丁亥朔，以赵葵
为少保、宁远军节度使、京湖宣抚使，判江陵府，兼夔
路策应大使，进封卫国公。”

### 开庆元年段元鉴杨礼封二字侯吴潜赵葵贾似道各封为公王坚封伯

按《宋史理宗本纪》，开庆元年夏四月“甲戌朔，以段元
鉴、杨礼坚守城堡，殁于王事，诏各赠奉国军节度使，
封二字侯，立庙赐额，致仕恩外，更官一子成忠郎。秋
八月戊子，诏吴潜开阃海道，勤劳三年，屡疏求退，依
旧观文殿大学士，判宁国府，特进崇国公。九月癸亥，
赵葵特进观文殿大学士，封卫国公，判庆元府、沿海”
制置使。庚午，诏“王坚宁远军节度使，依前左领军卫
上将军、兴元府驻札御前诸军都统制兼知合州节
制军马，进封清水县开国伯。”冬十月壬申，以吴潜为
左丞相兼枢密使，进封相国公；贾似道为右丞相兼
枢密使，进封茂国公，宣抚大使等如旧。丙子，改吴潜
为庆国公。十一月乙卯，诏赵葵授少“保、观文殿大学
士、江东西宣抚使，进封益国公。”十二月，壬子，改封吴
潜为许国公，贾似道为肃国公。

### 景定元年进贾似道赵葵公爵

按《宋史理宗本纪》：景定元年“夏四月癸丑，进贾似道
少师，依前右丞相兼枢密使，进封卫国公。五月戊辰
朔，诏赵葵依旧少保、两淮宣抚使，判扬州，进封鲁国
公。”

景定二年春正月乙酉，诏“封张栻为华阳伯，吕祖让
开封伯”，从祀孔子庙庭。

按：《宋史理宗本纪》云云。

景定五年秋七月癸巳，谢奕昌卒，赠少保，追封临海
郡王。

按：《宋史理宗本纪》云云。

### 度宗咸淳三年追封邵雍新安伯

按《宋史度宗本纪》：“咸淳三年春正月戊申，诣太学谒
孔子，行舍菜礼。邵雍升列从祀，封新安伯。”

咸淳五年，进封吕文德“崇国公”，加邑户；寻进封卫国
公。

按《宋史度宗本纪》：五年冬十月“己丑，吕文德进封崇
国公，加食邑七百户。十一月戊辰，少傅文德乞致仕，
诏特授少师，进封卫国公，依所请致仕。”

咸淳七年冬十二月己亥，谢方叔特叙复元官职《惠
国公》致仕。

按：《宋史度宗本纪》云云。

### 恭宗德祐元年冬十二月丙午追封吕文德和义郡王

按：《宋史瀛国公本纪》云云。